Acquafraggia

Acquafraggia er en kort og bratt elv i provinsen Sondrio i Lombardia, nord i Italia.

Kilden er i Pizzo del Lago i en høyde på 3 050 meter over havet på nordsiden av Val Bregaglia nær grensen til Sveits, som markerer grensen til nedbørfeltet til elven Po. Fra her renner den sørvestover gjennom kommunen Piuro før den ender i Mera ved Borgonuovo, litt nord for Chiavenna og enden av Val Bregaglia.

Lenger oppe renner elven gjennom innsjøen Acqua Fraggia i en høyde på 2 043 meter over havet, før den renner gjennom to hengedaler og danner fossefall ut av begge disse. Disse fossene ble nevnt av Leonardo da Vinci i Codice Atlantico. Området har vært vernet siden 1983.

Kilder 
Monumento Naturale Cascate dell'Acquafraggia

Elver i Italia
Lombardia
Pos vassdragsområde